GiliGold/VAD_KnessetCorpus huggingface dataset:
טליה אגמון: אם רוצים לדעת באופן סטטיסטי לכמה זמן אנשים נכנסים לבידוד, אני מעריכה שצריך להתייעץ עם האנליטיים של המידע, אני מניחה שזה אפשרי.
טליה אגמון: השאלה אם זה מה שרוצים לעשות?
צבי האוזר: אני רוצה לדעת, בסוף אנחנו מכניסים אנשים לבידוד בהיקפים של כ-150,000 איש.
צבי האוזר: ההנחה הרווחת היא שאדם נכנס לבידוד ל-14 יום, אנחנו יודעים שזה לא 14 יום.
צבי האוזר: אבל כן היינו רוצים לדעת את הפילוחים.
טליה אגמון: בממוצע לכמה זמן אנשים נכנסים לבידוד כתוצאה מזה?
צבי האוזר: לפי זה אני יודע לכמה זמן אדם נכנס לבידוד.
איתן גינזבורג: אדוני, האם יש עוד הצבעות?
צבי האוזר: סיימנו את ההסתייגויות.
עידו בן יצחק: האם היושב-ראש רוצה לשקול מחדש את אחת ההסתייגויות?
צבי האוזר: אנחנו יכולים להמתין לתשובה ולדון בזה גם מחר?
עידו בן יצחק: אתה לא מתכוון להצביע על החוק כולו היום?
צבי האוזר: אני כן מתכוון להצביע על החוק כולו.
צבי האוזר: אם כן, נצביע על החוק כולו.
אלעזר שטרן: אם כבר העלית את השאלה על "אובחן", אני חושב שצריך להיות ברור מה ההבדל בין "אובחן" לבין "נלקחה בדיקה".
אלעזר שטרן: היום זה גם יכול להיות 3 ימים.
איתן גינזבורג: אם אתה רוצה לקיים עכשיו דיון ספציפי על זה לפני שאתה מצביע על כל החוק, מתברר שכל החוק הזה הלך.
קריאה: למה הלך?
קריאה: הכול עולה במליאה.
איתן גינזבורג: אבל הוא רצה לעשות - - -
צבי האוזר: אני מציע שנעשה עכשיו הצבעה על החוק.
איתן גינזבורג: אם אתה רוצה, תגיד לנו, נחזור לחוקה, נחזור לכאן - - -
צבי האוזר: לא, לא, נעשה עכשיו הצבעה על החוק ולפי צורך, אני רוצה לשמוע ממשרד ראש הממשלה את העמדה הזאת, להבין את זה יותר.
טליה אגמון: הם לא מצליחים להתחבר חזרה לדיון, הם מנסים לבדוק את זה.
צבי האוזר: נקיים עכשיו הצבעה על החוק.
טליה אגמון: אני מוכנה להתחייב שכל נתון שאפשר להפיק אותו ותבקשו לדעת אותו - - -
צבי האוזר: גם אם זה לא יהיה בחקיקה, מצוין.
צבי האוזר: אני רושם לפני את הדבר, יכול להיות שנבקש בנוהל, שהוא לא בחקיקה, זה בסדר.
צבי האוזר: אחרי שדחינו את כל ההסתייגויות אנחנו מצביעים על החוק בנוסחו כפי שהוקרא, בנוסח הוועדה.
ענת אסיף: יש את הסעיף של מודל דיכטר, על מתי הוועדה דנה.
ענת אסיף: לא ראינו נוסח.
עידו בן יצחק: הוועדה קבלה עיקרון?
ענת אסיף: להבנתי כן.
צבי האוזר: נציג את הנוסח אבל העיקרון יהיה עד פעמים, שני אישורי עבודה.
צבי האוזר: מה שהיה נשאר, אבל הפעימות הן עד פעמיים.
צבי האוזר: מי בעד נוסח הוועדה כפי שהוצג?
צבי האוזר: בעד החוק כנוסח הוועדה – 5
צבי האוזר: הנוסח אושר.
צבי האוזר: לגבי ההסתייגויות, קבענו שזה ייכנס בנוהל.
אורנה ברביבאי: אני רוצה לומר תודה לכל הארגונים האזרחיים שליוו אותנו בתהליך.
אורנה ברביבאי: זה לא מובן מאליו.
אורנה ברביבאי: בסופו של דבר התוצאה היא לא לשביעות רצוננו, אבל התהליך היה חשוב לא פחות.
צבי האוזר: תודה רבה חברת הכנסת ברביבאי ולכל המשתתפים, זה היה דיון חשוב וראוי ויש לי תחושה שעוד ניפגש בנושא.
צבי האוזר: תודה רבה הישיבה נעולה.
צבי האוזר: צוהריים טובים לכולם.
צבי האוזר: אני רוצה היום להקדיש את הישיבה לנושא של ועדות המשנה ובעצם להקים את הדבוקה הראשונה במערך ועדות המשנה.
צבי האוזר: לאחר העברת החוק הנורבגי, בעצם השלמנו באופן מלא את איוש הוועדה.
צבי האוזר: היו כאן חילופים ושינויים.
צבי האוזר: מאז הקמת הוועדה היה כאן גם ציר לימוד וגם אני עצמי התלבטתי האם מבנה ועדות המשנה המסורתי של ועדת החוץ והביטחון, הוא זה שצריך להמשיך וללוות אותנו באותה מתכונת.
צבי האוזר: יש כאן מבנה שהוא מתגלגל כבר הרבה מאוד שנים כשאנחנו יודעים שהאתגרים, העולם משתנה ואתגרתי לא מעט אנשים, חלקם יושבים כאן סביב השולחן אבל הרבה גם לשעברים ואנשים אחרים, באשר למבנה הרצוי של ועדת חוץ וביטחון.
אביגדור ליברמן: אם תלך למבנה הרצוי, הקואליציה תתפרק.
צבי האוזר: גם זאת הייתה – לפחות אצל חלק מהאנשים – טענה שכנגד לבחון את הדברים.
צבי האוזר: תהיתי האם צריך לחלק את הדברים לאשכול ביטחון, לאשכול חוץ, ומתחתיו סוג של תתי-ועדות, מבנה שבסוף הגעתי למסקנה שכנראה לא ישרת בצורה מיטבית את התכלית.
צבי האוזר: אני מביא בדבוקה הראשונה היום ארבע ועדות: ועדת משנה למוכנות וביטחון שוטף.
צבי האוזר: ועדת משנה ליחסי חוץ והסברה.
צבי האוזר: ועדת משנה לכוח אדם בצה"ל.
צבי האוזר: ועדת משנה למדיניות ואסטרטגיה.
צבי האוזר: זאת ועדה חדשה שאני מבקש למסד.
צבי האוזר: הייתה כאן פעם ועדת משנה לתכנון מדיניות.
צבי האוזר: יש בה מספר היבטים דומים אבל אני אתייחס לכך בהמשך אני מזכיר לחברים שראשי ועדות על פי תקנון הכנסת יכולים לשמש אך ורק מי שהוא חבר, אבל בנוהג שאנחנו נוהגים יש אפשרות למנות ממלא מקום לחברים בוועדה, גם כאשר ממלא המקום איננו ממלא מקום של אדם מסיעתו הוא.
צבי האוזר: זה הנוהג שמתקיים כאן בוועדה.
צבי האוזר: לכאורה זה יכול לייצר בעייתיות אם הולכים עם הרעיון הזה עד הקצה מבחינת הצבעות וכדומה, אבל בוועדות משנה ככלל – שוב, על פי ניסיון של שנים – יש מעט מאוד הצבעות, אם בכלל.
צבי האוזר: יש דוחות.
צבי האוזר: ממלאי מקום אינם אמורים להשתתף בהצבעה ואינם אמורים לחתום על אותם דוחות.
צבי האוזר: זאת ההגבלה.
צבי האוזר: מעבר לכך, ממלא מקום, מבחינת ההשתתפות הפעילה בוועדה, הביקורת הפרלמנטרית והפעולה היא זהה לכולם.
צבי האוזר: אנחנו נמנה היום - אני חייב לציין את זה בשביעות רצון, אם אני אגדיר את זה כך – שתי נשים בראשות ועדה ושני גברים.
צבי האוזר: לצערי הרכב הוועדה בחבריה, אין ייצוג מספק לעניות דעתי לנשים בוועדה, אבל אני כהחלטה עקרונית רעיונית, שתי חברות בוועדה ומצאתי את שתי החברות כראויות לשמש כיושבות ראש של ועדות משנה.
צבי האוזר: אני חושב שזה מאזן במשהו את העובדה שהרכב הוועדה באופן כללי איננו מתכתב עם הגיונות השוויון.
צבי האוזר: יש גם חלוקה בראשי הוועדות בין אופוזיציה לקואליציה ומה שמונח בפניכם, שני ראשי תתי-ועדות שהם מהקואליציה ושניים מהאופוזיציה.
צבי האוזר: אני חושב שוועדת חוץ וביטחון מראה שהמחלוקות האלה מקבלות הקשר קצת שונה, כך נדמה לי.
צבי האוזר: ושוב, אני שמח להגיד את זה כאן בחדר סגור, באופן מסורתי הדיונים כאן הם לא מחולקים קואליציה ואופוזיציה אלא הדיון כאן הוא מקדם ענייניות רב יותר וזה מבלי להטיל דופי באף אחד ממקומות אחרים כאן בכנסת.
צבי האוזר: לכן אני לא רואה את הדברים הגם שעל פי התקנון כן יש לתת ביטוי לייצוג הסיעתי, להרכב הסיעתי ולהרכבה של הכנסת מבחינת הסיעות.
צבי האוזר: אני אומר את זה רק למען הסר ספק.
צבי האוזר: כנראה שבדבוקה הבאה של הוועדות לא יהיה את אותו מערך איזונים.
צבי האוזר: צריך להסתכל על זה בתמונה כוללת אבל זה מה שמתרחש היום.
צבי האוזר: לעניין הוועדה החדשה, ועדת המשנה למדיניות ואסטרטגיה, הדברים שאני רואה לנכון – ויש לכם את זה גם בהגדרות, בחוסר, כפי שאני מזהה אותו בין שני קצוות הצנרת של ועדת חוץ וביטחון כפי שהיא מעוצבת לאורך שניים, יש לנו מצד אחד, בקצה אחד של משפך או של צנרת, ועדה במליאתה כאשר הוועדה היא 34 משתתפים,17 קבועים ו-17 ממלאי מקום, הלכה למעשה זו מליאה של 34.
צבי האוזר: יש לנו משפך שני של חמישה בועמ"ש מודיעין לעניינים מסוימים שהרבה פעמים מנקזת שיחות ודברים כאלה.
צבי האוזר: אני כן חשבתי שנכון לייצר פורום שידון בהיבטים של מדיניות כוללת, מדיניות אסטרטגית, ולכן גם ראיתי לנכון את החשיבות שיהיה ייצוג ברמה גם הסיעתית בוועדה הזאת לכל אחד.
צבי האוזר: הוועדה הזאת, כפי שאתם רואים, מורכבת מחברי ועדה ולא ממלאי מקום.
צבי האוזר: מעיר לי כאן מנהל הוועדה שאנחנו צריכים להכריז שהישיבה לא חסויה לפי סעיף 120(ב)(2) לתקנון הכנסת ובזה הכרזתי על כך.
צבי האוזר: בישיבה היא לא חסויה במובן שהיא מפורסמת.
צבי האוזר: הפרוטוקול איננו גנוז ל-30 שנים.
צבי האוזר: לגבי הרכב הוועדות.
צבי האוזר: בפניכם מונחת הרשימה.
צבי האוזר: אני מאוד אשמח שההצעה תתקבל פה אחד.
צבי האוזר: כמו שאמרתי, זו דבוקה ראשונה.
צבי האוזר: תמיד בדברים האלה קשה לאזן ולשבץ.
צבי האוזר: תמיד יש כאלה שפחות מרוצים וכאלה שיותר מרוצים.
צבי האוזר: ניתן גם לראות את זה בהמשך הדרך, בוועדות הבאות, לעשות שיפורים ותיקונים, אבל תמיד במלאכת מחשבת שכזאת, אף פעם לא כולם יוצאים וכל תאוותם בידם ואני מראש מתנצל על כך אבל אני כן חושב שלמרות חלק מהדברים שהם לא תמיד מוסכמים על כולם במידה אחת, אני מאוד אעריך ומאוד אשמח שנעביר את ההחלטות פה אחד.
צבי האוזר: בבקשה, אלעזר שטרן.
אלעזר שטרן: אני שמח שאתה רוצה להעביר את ההחלטות פה אחד ואולי תצליח כי אני ב-זום ואני לא יכול להצביע.
אלעזר שטרן: הייתי מצביע נגד.
אלעזר שטרן: דרך אגב, אני חושב שזה שקיבלנו את ההמלצה כמה דקות קודם, אין לי עם זה בעיה.
אלעזר שטרן: אני שמח היושב ראש שהתייעצת עם הרבה חברים.
אלעזר שטרן: אני חושב שבנושא של הקמת ועדה היה צריך להיות דיון בוועדת חוץ וביטחון.
אלעזר שטרן: מקימים ועדה חדשה וזה לא צריך לבוא מלבך הקודח אחרי כמה התייעצויות שעשית ואני לא יודע היכן.
אלעזר שטרן: אני מזכיר שזאת ועדה שלפחות נכון לעכשיו היא גם במקום ועדה אחרת.
צבי האוזר: במקום איזו ועדה?
אלעזר שטרן: לתפיסה.
צבי האוזר: היא לא במקום ועדת תפיסה.
אלעזר שטרן: אז עוד יותר.
צבי האוזר: עוד יותר מה?
צבי האוזר: עוד יותר טוב או עוד יותר רע?
אלעזר שטרן: עוד יותר ברור.
צבי האוזר: הבהרתי.
אלעזר שטרן: אני אסביר למה לא הבהרת.
אלעזר שטרן: אני חושב שאנחנו לא חיילים על לוח השח-מט שלך, שאתה תדון בדבוקות מתי שיבוא לך.
אלעזר שטרן: אני מזכיר שהחוק הנורבגי לדעתי כבר חוגג חודש והכנסת כבר כמה חודשים.
אלעזר שטרן: היה מספיק זמן כדי להקים את כל הוועדות ביחד ולא כל פעם לעשות משחקים פוליטיים בנושא של הרכבי הוועדות.
אלעזר שטרן: לכן אני חושב שהדיון הזה עכשיו, שיכול להיות שיושב ראש ועדת חוץ וביטחון, דרך אגב, אני חשבתי שהוא שותף בכל הוועדות בלי הוא חבר בהן, אבל אני לא יודע בעוד כמה ועדות תעמוד בראשן באופן אישי.
אלעזר שטרן: גם צריך לקחת בחשבון כמה אנשים באים לדיונים האלה.
אלעזר שטרן: אנחנו כבר שלושה חודשים ואנחנו יודעים שיש חלק שבאים ויש חלק שלא באים בכלל.
אלעזר שטרן: לכן הרשימות האלה הן רשימות פיקטיביות של כבוד ואולי נותנות איזושהי יכולת או כוח ליושב ראש ועדת חוץ וביטחון.
אלעזר שטרן: אני חושב שהדיון על הוועדות, אנחנו צריכים לחשוב עליו קודם.
אלעזר שטרן: היינו צריכים לקבל יחד עם כל הוועדות.
אלעזר שטרן: אני לא יודע למה אתה צריך עוד זמן.
אלעזר שטרן: אתה רוצה שאני אומר לך כמה זמן אנחנו קופצים מהאווירון בין תקופה לתקופה?
אלעזר שטרן: אני יכול להגיד לך.
אלעזר שטרן: זה לא לוקח שבועות וחודשים כמו התגובות כאן.
אלעזר שטרן: אם רוצים לעשות משהו רציני, אם רוצים להסתכל על הוועדות כך, אם לא לקחת זמן עד עכשיו, קח זמן מעכשיו.
אלעזר שטרן: קח עוד שבוע - אני לא חושב שצריך יותר - סדר את כל הוועדות שאתה מתכוון להרכיב או מתכוון לפרק או לא להרכיב, זה לא משנה איך נקרא לזה, נסתכל – אם אתה רוצה – גם בהיבטים מפלגתיים, פנים מפלגתיים, לא משנה מה, ונאשר את כל הוועדות יחד.
אלעזר שטרן: אי אפשר שכל פעם שיושב ראש ועדת חוץ ביטחון מסיים את הדיונים – שאני לא יודע עם מי הם ויכול להיות שעוד מעט תיגמר הכנסת – אבל תסתכל מתי היו בחירות, מתי הוקמה הממשלה, מתי יש קואליציה, מתי התקבל החוק הנורבגי.
אלעזר שטרן: יכול להיות שהוועדות האלה לא חשובות ולכן לא משנה כמה אנשים שחלקם הגדול גם לא יגיע לצילום.
אלעזר שטרן: אולי שמו אותם שם משיקולים קואליציוניים.
אלעזר שטרן: לכן אני חוזר על מה שאמרתי בהתחלה כהצעה לסדר.
אלעזר שטרן: אני חושב שהתמונה שצריכה להיות בפני כולנו היא כל הוועדות ביחד ולא כל פעם ועדה אחת, אתה קורא לזה דבוקה ואני קורא לזה טלאי וחוסר הסתכלות כוללת.
אלעזר שטרן: אני לא יודע איזה עוד נתונים ייכנסו שלא היו עד עכשיו.
צבי האוזר: משפט לסיכום.
צבי האוזר: אתה חוזר על הדברים.
אלעזר שטרן: לא חושב.
צבי האוזר: אני אראה לך בפרוטוקול.
אלעזר שטרן: צביקה, שמע, אני באמת מתנצל שלא השתמשתי באחד חלקי 30 מהזמן שאתה משתמש בו לפתיחות של צילומי ועדות.
אלעזר שטרן: אני חושב שלא היית צריך להפסיק אותי, גם כך אתה יודע שהייתי מסיים.
אלעזר שטרן: סיימתי.
צבי האוזר: עוד מישהו רוצה להתייחס או שנעבור להצבעה?
צבי האוזר: בבקשה, עוזי.
עוזי דיין: אני בסך הכול לא מרוצה מהמהלך הזה.
עוזי דיין: הגיע הזמן כמובן למנות עוד ועדות, הגיע הזמן בכלל למנות ועדות שלא קיימות, אנחנו עובדים יותר זמן בלי ועדות חיוניות וכבר זמן ביקשתי למנות ועדה שתעסוק בכל מה שקשור ליהודה ושומרון, ריבונות, שטחי C, B, A וכולי.
עוזי דיין: יש לנו עוד ועדה שעדיין לא מונתה של ...
עוזי דיין: יש ועדה לתקציב הביטחון ואני חושב שצריך למנות אותה.
צבי האוזר: זה משותפת.
עוזי דיין: נכון.
עוזי דיין: לא משנה.
עוזי דיין: גם המשותפת איננה.
אביגדור ליברמן: גם הכספים לא נתנו את החלק שלהם?
צבי האוזר: עוד לא הקימו את הוועדה.
עוזי דיין: אין ועדה כזאת.
צבי האוזר: יושב ראש ועדת כספים מתקשה.
עוזי דיין: יש נושאים שלא עולים מרוב שאנחנו מדברים עד דק ועד זרא בענייני הקורונה, שזה נושא מאוד חשוב אבל אני הייתי מצמצם יותר את הדיבור בו ועוסק בנושאים של לוחמה בטרור היום שחלקם קריטיים ולא מדובר עליהם למרות בקשות, כמו נושאים של הריסת בתי מחבלים שזה לא קורה, בשיתוף פעילות עם ...
עוזי דיין: על בקעת הירדן שהפלסטינים קובעים בה עובדות היום ועד שאנחנו לא מדברים על הריבונות, הם כבר התחילו לקבוע עובדות בבקעת הירדן, שלא לדבר על איראן, שלא לדבר על סוריה.
עוזי דיין: אני רוצה להעיר מאוד בעדינות לגבי ראשי הוועדות החדשים.
עוזי דיין: צריך לשים לב, יש יתרון כמובן שמילאת תפקיד שהוא רלוונטי בעניין אבל אם מילאת בשנים האחרונות תפקיד שהוא רלוונטי, יכול להיווצר מצב שאתה מילאת תפקיד ואחר כך אתה בא לכאן לדון על איך מילאת את התפקיד, אחר כך אתה הולך להיות שר, אתה עוסק במה שאמרת כאן.
עוזי דיין: בקיצור, צריך להיזהר.
עוזי דיין: אני סומך על האנשים, לא אומר אף מילה רעה בעניין הזה, אבל הזהירות נדרשת.
עוזי דיין: בצד הפוליטי, גם אם אנחנו נעשה את זה הכי נקי, לקואליציה בכלל ולליכוד בפרט אין בכלל כוח והשפעה ראויים בוועדה הזאת.
עוזי דיין: לכן אני לא אוהב את כל המהלך.
עוזי דיין: אני חושב שצריך לעשות את כל הוועדות ואז אני אוכל לקבוע עמדה ובינתיים כיוון שאני מתנגד לזה, אני גם לא רואה את עצמי חבר באף אחת מהוועדות האלה.
צבי האוזר: להערתו של שטרן לגבי מועד החוק הנורבגי.
צבי האוזר: למען הפרוטוקול, המינוי האחרון של הכנסת לוועדה הזאת היה ב-1 ביולי.
צבי האוזר: ב-3 ביולי, כמדומני, נכנסתי ל-10 ימי בידוד.
צבי האוזר: זה לוח הזמנים הנכון.
צבי האוזר: חבר הכנסת סער, רצית לומר משהו?
גדעון סער: כמה מילים.
גדעון סער: אני חושב שבאמת היה צריך להתחיל קודם בהקמת הוועדות אבל בסך הכול אני רוצה להגיד לך, היושב ראש, שהייתה מחשבה והיו התייעצויות וכפי שאני ראיתי, לא פחות ממה שהיה כאן בעבר.
גדעון סער: מתוך ארבע ועדות שאנחנו מקימים היום, שתיים בראשות חברים מהאופוזיציה ושתיים בראשות חברים מהקואליציה ולכן הביקורת של חבר הכנסת שטרן לדעתי לא הייתה הוגנת.
גדעון סער: אני חושב שלהבא בהחלט צריך לשמור על ייצוג יחסי.
גדעון סער: זאת לא מתמטיקה מוחלטת אבל בהחלט הקואליציה היא יותר גדולה וצריכות להיות יותר ועדות משנה בראשה.
גדעון סער: אין ספק שכל הכנסת שקועה עד צוואר בנושא הקורונה, גם הוועדה הזאת ספציפית הייתה באיכוני השב"כ באופן בלתי פוסק, וגם עכשיו כשאנחנו מדברים, אנחנו רצים לדיונים אחרים שדנים בנושא הקורונה.
גדעון סער: למרבה הצער זה חלק מהאילוצים שלצערנו לא יסתיימו היום.
גדעון סער: אני סומך על היושב ראש שישלים את מה שצריך להשלים.
צבי האוזר: עוזי, אני בכל זאת רוצה לפנות אליך.
צבי האוזר: הבנתי את הדברים ואני הייתי מבקש הסדר אחר, שתצטרף לוועדה.
צבי האוזר: אני חושב שגם ועדת מוכנות וביטחון שוטף וגם ועדת משנה של כוח אדם הן שתי ועדות חשובות שאתה יכול לתרום בהן תרומה מאוד משמעותית.
צבי האוזר: אני מבין את חוסר שביעות הרצון ואני מבקש שתפיק או תסיק את המסקנה הסופית - האם אתה כן רוצה ליטול חלק בוועדות או לא – בסיומו של ההליך.
צבי האוזר: אם בסופו של דבר הדברים יבואו על הצד הטוב בראייתך אתה והדברים יתנהלו כסדרם, חשוב שתהיה בתחילת הדיונים.
צבי האוזר: באמת יש לי בקשה למרות ההצעה שלך והיא לשקול פעם נוספת בכל זאת לאשר לי להוסיף את שמך בוועדות.
עוזי דיין: אני לא יכול לקבל את זה.
עוזי דיין: ראשית, זה לא כל כך קריטי כפי שאתה מציג את זה.
עוזי דיין: שנית, אני מעדיף לראות את התמונה הכוללת ואז לראות מה כן או לא.
עוזי דיין: עוד אין את כל הוועדות ובעיקר יש בעיה בסיסית.
עוזי דיין: אני לא יכול להתנגד למשהו כחבר הוועדה.
צבי האוזר: אני את שלי ניסיתי.
צבי האוזר: חברים, אם אין עוד הערות, אני מבקש להעמיד להצבעה את הצעה שאלה ארבעת הוועדות בהרכבן כפי שעומד בפניכם.
צבי האוזר: בדף השני יש לכם מנדט בתחומי ענייניהן של אותן ועדות משנה.
צבי האוזר: אני רוצה להוסיף תיקון אחד אחרי ששוחחתי עם חבר הכנסת יואב סגלוביץ'.
צבי האוזר: אני מסיר את שמו כממלא מקום בוועדת משנה של כוח אדם, כממלא מקום של שרן השכל.
צבי האוזר: ההצעה כפי שעומדת בפניכם, למעט עוזי דיין שביקש להסיר את שמו מוועדת משנה למוכנות וביטחון שוטף ומוועדת המשנה לכוח אדם בצה"ל, ואת יואב סגלוביץ' כממלא מקום בוועדת משנה לכוח אדם.
אביגדור ליברמן: עוד הערה.
אביגדור ליברמן: אני אתמוך בהצעה כי אני חושב שזה פשוט לא אחראי שאנחנו לא מפעילים את כל ועדות המשנה, לכן צריך כמה שיותר מהר לקבוע שגם ארבעת הוועדות האלה יתחילו לעבוד בהקדם האפשרי, אבל אתה חייב להשלים את המהלך של הוועדות האחרות ולא למשוך את זה לזמן בלתי מוגבל.
אביגדור ליברמן: אני מקווה שבתחילת שבוע הבא תשלים את יתר הוועדות.
אביגדור ליברמן: הכי חשוב זה להקים את הוועדה המשותפת לתקציב הביטחון.
אביגדור ליברמן: כרגע כבר נכנסים להילוך גבוה דיוני התקציב.
אביגדור ליברמן: לפי התחייבות הממשלה הזאת - לא התחייבה אלא מחויבת בחוק - תוך 24 ימים להביא תקציב לאישור הכנסת.
אביגדור ליברמן: תקציב הביטחון הוא דבר מורכב ביותר.
אביגדור ליברמן: יושבים כאן סגני רמטכ"ל ויושב שר הביטחון והם יודעים בדיוק שזה סיפור במיוחד בעידן הנוכחי.
אביגדור ליברמן: אי אפשר בלי להקים את הוועדה המשותפת לתקציב הביטחון, גם לפני הוועדות האחרות.
צבי האוזר: כאמור, ועדת משנה לתקציב הביטחון איננה אך ורק בידיה של הוועדה הזאת.
צבי האוזר: ציפור לחשה לי שיש עוד עניינים בוועדת כספים.
אביגדור ליברמן: תמיד יושב ראש ועדת חוץ וביטחון היה דומיננטי בוועדה.
צבי האוזר: אני חושב שצריך לשנות את החוק בנושא של ועדת משנה לתקציב הביטחון.
אביגדור ליברמן: כרגע, מכל הבעיות שיש לצה"ל ויש הרבה אתגרים, תקציב הוא האתגר הגדול ביותר.
רם בן ברק: כמי שאמור להקים את הוועדות האלה בוועדת הכנסת, אני מתכוון בשבוע הבא להביא את זה להצבעה בוועדת הכנסת.
אביגדור ליברמן: חייבים.
אביגדור ליברמן: מכל האתגרים שצה"ל מתמודד אתם, אם אתה שואל אותי היום, תקציב הוא האתגר הגדול ביותר לפני הכול.
ישראל אייכלר: אדוני היושב ראש, בעניין הוועדה למוכנות העורף.
ישראל אייכלר: אנחנו רואים איך פיקוד העורף עובד עכשיו בעידן הקורונה וכל הדברים שמצופים ממה שיקרה בעורף במלחמה שלא תבוא.
ישראל אייכלר: אני חושב שזו ועדה מאוד חשובה וצריך להקים אותה במהירות.
צבי האוזר: אכן.
שמואל לטקו: תיקון נוסף שצריך לעשות.
שמואל לטקו: בוועדת משנה כוח אדם, ממלא מקום רם שפע.
שמואל לטקו: הוא לא יהיה ממלא המקום של עוזי דיין אלא של שרן השכל.
צבי האוזר: רם שפע הוא ממלא מקום שלי.
צבי האוזר: נראה לי שמבחינת קואליציה-אופוזיציה, זה אפילו עדיף.
צבי האוזר: אם כך, אני מעלה להצבעה.
צבי האוזר: מי בעד ההצעה כפי שהיא מונחת בפניכם?
צבי האוזר: גם כמובן מי בעד המנדט כפי שמנוסח.
צבי האוזר: בעד – 9
צבי האוזר: אושר
צבי האוזר: אני מודה על הדברים ולוקח לתשומת לבי את ההערות שהיו כאן לפני ובהמשך.
אורנה ברביבאי: אני פותחת את ישיבת ועדת המשנה לכוח אדם.
אורנה ברביבאי: האוזר ביקש לומר מילה, בבקשה.
אורנה ברביבאי: הדיון פתוח לפי סעיף12ב(2) לתקנון הכנסת.
צבי האוזר: קודם כל, אני שמח על כינוס הוועדה, ועדת כוח אדם.
צבי האוזר: אורנה, אני בדקתי קצת את הדברים והישיבה האחרונה של ועדת משנה לכוח אדם התכנסה בדצמבר 2018.
צבי האוזר: בכל שנת 2018 התקיימו ארבעה דיונים.
צבי האוזר: הדיון הראשון היה בינואר 2018, לאחר מכן עד ספטמבר 2018 לא התקיים אף לא דיון אחד.
צבי האוזר: כך כתוב.
צבי האוזר: חשבתי שיש לזה איזשהו הסבר.
צבי האוזר: לפחות מה שאני ראיתי, היו רק ארבעה דיונים.
צבי האוזר: זאת אומרת, הוועדה כן הייתה בפעולה אינטנסיבית עד סוף 2017 ואנחנו היום באמצע 2020 ואני מניח שנחדש ימינו כקדם.
צבי האוזר: בהצלחה.
צבי האוזר: זו ועדה חשובה ויש הרבה מאוד דברים על סדר היום.
אורנה ברביבאי: אני חושבת שוועדת חוץ וביטחון היא ועדה שיש לה פוטנציאל גדול מאוד להשפעה, לבקרה, לפיקוח, בוודאי בעת הזאת.
אורנה ברביבאי: מתוקף הוועדה שלנו כוועדת משנה לכוח אדם, אני חושבת - אני לא יודעת מה הסטטיסטיקה של העבר שאתה מציג שלא מראה אובר פעילות בשנתיים האחרונות – שיש לי כוונה לראות בה הזדמנות להסתכל על האתגר האנושי בצה"ל.
אורנה ברביבאי: מבחינתי הפגישה הזאת היא פגישה בה לא נעמיק לתוך נושא כזה או אחר אלא בעיקר נעשה תיאום ציפיות ונשמע אתכם אם אתם חושבים שיש דברים נוספים שנכון לעסוק בהם.
אורנה ברביבאי: אני מגיעה עם איזושהי מחשבה ראשונית במה נכון שנעסוק, עוד לפני שהצבא הציג את התוכנית האסטרטגית שלו לנושא כוח אדם.
אורנה ברביבאי: אני חושבת שאלה הנושאים שכדאי שנאתגר את עצמנו בהם.
אורנה ברביבאי: בוועדה חברים, אני כיושבת ראש, האוזר - חבר, שרן השכל – חברה, מיכאל מלכיאלי ורם שפע.
אורנה ברביבאי: ממלא מקום הוא יאיר גולן, גם סגלוביץ וגם מאיר כהן.
אורנה ברביבאי: חשוב שבהזדמנות הראשונה שאתה מקיים ישיבת מליאה, זה יבוא כדי לתקף את זה פורמלית.
אורנה ברביבאי: אני מתייחסת לישיבות שלנו כישיבות פתוחות.
אורנה ברביבאי: אני לא חושבת שיעלו כאן נושאים.
אורנה ברביבאי: יש מספיק ישיבות בוועדת החוץ והביטחון שהן חשאיות.
אורנה ברביבאי: בעיני הממשק צבא-חברה הוא נושא שלהיפך, ככל שהוא יהיה פתוח, ככל שהוא ידובר וככל שנעסוק בסוגיות שמונחות על השולחן – חלקן כבר הרבה מאוד זמן, חלקן תופסות פרספקטיבה אחרת בשנים האלה ובהתבוננות קדימה ולכן הישיבות האלה מבחינתי פתוחות – יהיה נפלא אם אתם תקפידו להגיע לישיבות האלה.
אורנה ברביבאי: מבחינתי אני אקיים את תדירות המפגשים בסדר גודל של שבוע כן ושבוע לא, לפחות לעת עתה.
אורנה ברביבאי: זה מה שסיכמתי עם לטקו, מנהל הוועדה.
שמואל לטקו: אני היום אשב עם יושב ראש הוועדה כדי לראות את התמונה השלמה ואז נחליט.
אורנה ברביבאי: השאיפה שלי לפחות לשים עוגן של שבוע כן ושבוע לא.
אורנה ברביבאי: שבוע אחד תהיה עבודה ושבוע אחת תהיה ועדה וניתן גם את הזמן להכין את הוועדה הבאה.
אורנה ברביבאי: זה יכלול גם ביקורים היכן שנחשוב שנכון להיות.
אורנה ברביבאי: בכל מקרה תכננתי ביום ראשון הקרוב ביקור בגיוס אוגוסט, האתגר של גיוס על רקע הקורונה בפני עצמו הוא מעניין.
אורנה ברביבאי: אני חושבת שאם אנחנו כבר מגיעים לגיוס אוגוסט, בינתיים מבחינתי, אין לנו מידע מבוסס שראינו כוועדה, אני כן רוצה שנגיע לגיוס ונלמד על האתגרים בחובה, נלמד על אתגרי הגיוס, נלמד על אתגרי התקופה ואם כבר אנחנו בגיוס, ראש אכ"א יתכבד ויבוא להציג את מורכבויות ואתגרי החובה.
אורנה ברביבאי: אני חושבת שבנושאים שאני מיפיתי – ושוב, זה כהצעה ואני אשמח שתתייחסו אם אתם חושבים שיש משהו נוסף שצריך יותר מיקוד – אני חושבת שכל הנושאים נגזרים מזה שאנחנו מסתכלים על הצבא ועל הייעוד שלו כמי שצריך להבטיח את ביטחון המדינה.
אורנה ברביבאי: מספיק אם אנחנו מסתכלים היום, קמים בבוקר ורואים מה היה אתמול בגזרה הצפונית ובגזרה הדרומית ואיך הצבא מתוח על כל גבולותיו, ברור לכולנו שהתכלית של הצבא היא לנצח, התכלית של הצבא היא לספק ביטחון ומבחינתי, כמי שעסקה בהיבטים של משאבי אנוש במשך 33 שנים בצבא, ברור לי שהאתגר האנושי והיכולת לאפשר או למקסם את הפוטנציאל האנושי לתכלית הזאת של ביטחון המדינה, הוא בעצם אתגר שמאוד מאוד משמעותי להבטחת התכלית הזאת.
אורנה ברביבאי: אנחנו ננסה לגעת בנושאים שמביאים את היתרון היחסי לאותה השגת תכלית.
אורנה ברביבאי: עכשיו הפיתוי הוא גדול כי אתה יכול להסתכל על נושא אחד ולומר שזה הדבר ואותו אתה מוביל, אני מניחה שהאוזר גם מתלבט בדרך הכניסה לסוגיות כאלה ואחרות, ואתה יכול לאסוף נושאים קטנים שהם על סדר היום והם מחייבים.
אורנה ברביבאי: בסוף אני חושבת שאנחנו צריכים לקבוע כמה עקרונות במה אנחנו הולכים לעסוק ולהשאיר את עצמנו מספיק פתוחים וקשובים לסוגיות שייכנסו לרשת ואנחנו בתוך עמנו חיים ואנחנו יודעים שיש כל מיני השפעות כאלה ואחרות.
אורנה ברביבאי: אבל כן לחלק לפחות משפחות של נושאים שבהם נעסוק.
אורנה ברביבאי: כשאני אלך לאיבוד ביער ותחשבו שאני הולכת לאיבוד או כל אחד מכם יחשוב למה הנושא הזה ולא אחר, תמיד המצפן צריך להיות במה זה תומך את התכלית של הצבא להבטיח את ביטחון המדינה.
אורנה ברביבאי: מבחינתי זה המצפן שיוביל אותי בניהול הוועדה.
אורנה ברביבאי: אני חושבת שהצבא צריך להציג את אסטרטגיית כוח האדם לשנים הבאות.
אורנה ברביבאי: אנחנו מכירים את זה מהצבא, בהערכת מצב משאבי אנוש.
אורנה ברביבאי: אני מסתכלת לחומש הקרוב.
אורנה ברביבאי: עזבתי את הצבא לפני שש שנים, היו לי כל מיני נגיעות כאלה ואחרות גם בהיותי בוועדת חוץ וביטחון בסיבוב הקודם, אבל אני חושבת שצריך באופן סדור שהצבא יציג את אסטרטגית כוח האדם ויגיד לאן פניו, על איזה אתגרים האסטרטגיה הזאת נועדה לענות, מה המורכבויות ובחוזה שבין צבא לחברה מה הוא חושב שנכון לצפות או לשנות בהקשרים האלה של ראייה אסטרטגית.
אורנה ברביבאי: משם אני נכנסת וצוללת לתוך מודל צבא העם.
אורנה ברביבאי: העניין הזה כבר לאורך שנים עולה ונבחן ונשקל, ומה התכלית של מודל צבא העם ואת מה הוא משרת.
אורנה ברביבאי: אני חושבת שיהיה מצוין להביא את הסוגיה הזאת לשולחן.
אורנה ברביבאי: יש כל מיני היבטים פוליטיים כאלה ואחרים שעולים, אולי כך ואולי אחרת, ואם נאמר צבא מקצועי, אז אולי יש לזה השלכות כאלה ואחרות.
אורנה ברביבאי: אני חושבת שיש כאן פלטפורמה מצוינת להביא אתה מודל, לתקף את הצרכים, לתקף את הפתרונות, את היכולות, את התפקיד של הצבא ב-2020 אל מול מה שהוגדר לו עם הקמתו ומה המשמעות של מודל צבא העם בכל הספקטרום הרחב שלו, ביכולת לספק את הצרכים של הצבא, גם בכמות, גם באיכות, במשמעות של אתוס הלחימה בעת הזאת, במשמעות של התגברות הטכנולוגיה כמשהו שצריך לדון יחדיו עם המערך הלוחם ואיך הדבר הזה מתכנס ומתיישב, איפה אנחנו פוגשים אותו בהקשרים של מוטיבציה ללחימה.
אורנה ברביבאי: כשאני מסתכלת על כל התמונה, מה זה אומר ומה זה אומר גם לגבי מי שלא משרת.
אורנה ברביבאי: ההתבוננות על מי שלא משרת יכולה להיות רק עליה אבל בעיניי היא מקרינה בראש ובראשונה על השאלה של מי הצבא הזה, מי נושא באחריות לשאת בנטל או בזכות לשרת ואיך אנחנו מסתכלים על זה בתמונת מקרו של בית המחוקקים באופן שבו אנחנו מתכתבים עם חקיקה תומכת את המודל או את חוק הגיוס.
אורנה ברביבאי: על השולחן יש את נושא קיצור השירות שהוא נושא כבד.
אורנה ברביבאי: הוא לא נדון בתקופה האחרונה.
אורנה ברביבאי: אני לא יודעת אם אתם יודעים אבל היום בגיוס אוגוסט אנחנו נפגוש חיילים שמחתימים אותם על הצהרה שהם התגייסו ל-30 חודשים והם חותמים עוד חודשיים בהינתן שהחוק ישתנה.
אורנה ברביבאי: עד גיוס אוגוסט היה ואקום בגלל המצב הפוליטי בישראל שלא נדון הסיפור הזה ובעיניי זה לא משהו שאפשר להשאיר אותו בצד.
אורנה ברביבאי: צריך להיכנס אליו, לבדוק, לנתח, אם צריך להביא משהו שיביא אותנו לדיונים- שיביא אותנו גם בהקשרים של חקיקה, צריך לרוץ לשם.
אורנה ברביבאי: אי אפשר להשאיר את קיצור השירות כמשהו שהצבא מחתים חיילים לחודשיים נוספים, המדינה אומרת 30 חודשים, כן היה, לא יהיה.
מירי פרנקל שור: אבל יש חוק.
מירי פרנקל שור: ועדת החוץ והביטחון קבעה חוק.
אורנה ברביבאי: החוק הוא 30 חודשים, המציאות בפועל היא שמחתימים היום חיילים לעוד חודשיים.
אורנה ברביבאי: הדבר הזה חייב איזושהי הסדרה והבנה של כן, לא, למה לא ומה המשמעות.
אורנה ברביבאי: צריך לתת לצבא לבוא ולהסביר את זה.
אורנה ברביבאי: יסבירו מה העניין.
אורנה ברביבאי: כאן אני מניחה שיהיו לזה גם היבטים משפטיים שנצטרך לדון בהם.
צבי האוזר: ועדת המשנה דנה בנושא בנובמבר 2017.
צבי האוזר: התקיים דיון אחד.
מירי פרנקל שור: מליאת הוועדה החליטה לקבל את חוק שירות ביטחון במסגרת חוק ההסדרים, נדמה לי לשנים 2018-2017 .
אורנה ברביבאי: אי אפשר לשים את זה יותר בצד.
אורנה ברביבאי: צריך להביא אותם, לשמוע, להבין, לנתח את המשמעויות המשפטיות של זה.